आसामनि दै रानसारथाय आरो हायार इदुकेसन बिफाननि मन्थ्रि भबेश कलिताया फैबाय थानाय बि टि सि बिसाइख’थियाव बि जे पि दोलोआ मोन 21 मासियाव देरहासात जागोना रोखा होननानै बुंथियो । कक्राझार जिल्लानि सेरफांगुरिआव खुंफुंनाय कक्राझार जिल्ला आफाद भारतीय जनता पार्टिनि मोनसे जथुमाव गाहाइ आलासि महरै बाहागो लानानै आसामनि मन्थ्रि भबेश कलिताया बुङोदि- फैगौ बि टि सि बिसायख’थिआव रावबो दोलो एबा हान्जाया हारसिङै बि टि सि सोरखार दानो हाया । बि टि सि ओनसोलाव रायजो- राजाफोरनि गोजोन खौसेथि, समान मोन्थाय आरो जौगानाय बिथांखिफोरखौ बि जे पि दोलो एबा बि जे पि सोरखारासो भारतनि गाहाइ मन्थ्रि नरेन्द्र मोडिनि दैदेन्नायाव मावफुंनो हागोन होन्नानै रोखा बुंथियो ।